**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ**

**ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Առևտրի և ծառայությունների մասին» 2004 թվականի նոյեմբերի 24-ի ՀՕ-134-Ն օրենքի (այսուհետ՝ Օրենք) 3.1-րդ հոդվածից հետո լրացնել նոր 3․2-րդ հոդված հետևյալ բովանդակությամբ․

|  |  |
| --- | --- |
| **«Հոդված 3.2.** | **Ավտոտրանսպորտային միջոցների շուկայի** **կազմակերպման լիցենզավորումը** |

1․ Առևտրի իրականացման վայրի կազմակերպման տեսակներից ավտոտրանսպորտային միջոցների շուկայի կազմակերպումը ենթակա է լիցենզավորման։ Ավտոտրանսպորտային միջոցների շուկայի կազմակերպման  լիցենզավորման  հետ կապված հարաբերությունները կարգավորվում են «Լիցենզավորման մասին» Հայաստանի Հանրապետության օրենքով, սույն օրենքով և Հայաստանի Հանրապետության կառավարության կողմից հաստատված լիցենզավորման կարգով։»։

**Հոդված 2․** Օրենքի 17-րդ հոդվածի 1-ին մասում «բացառությամբ 3.1-րդ հոդվածի,» բառերից հետո լրացնել «3.2-րդ հոդվածի,» բառերով։

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից վեց ամիս հետո: